[{"text_idx": "#000001", "text": "19a IMEK en Budapes\u0302to \u2013 2014"}, {"text_idx": "#000002", "text": "Inter la 16-a kaj 20-a de julio, 2014 en la hungara c\u0302efurbo Budapes\u0302to okazis la 19-a Internacia Medicina Esperanto-Kongreso kaj la 1-a Mezeu\u0306ropa Biomedicina Kongreso, kun 183 partoprenantoj el 6 landoj."}, {"text_idx": "#000003", "text": "La c\u0302efa temo de la du kongresoj estis \u201eKronikaj malsanoj kiel minacoj de la nuntempaj socioj en la XXI-a jarcento\u201d.La kongresoj havis 3 egalrajtajn, oficialajn lingvojn: la anglan, esperantan kaj hungaran. Foje-foje \u2013 c\u0302ar granda grupo de polaj universitataj profesoroj kaj studentoj alvenis \u2013 ankau\u0306 la pola lingvo estis uzata.Dum la scienca prelegserio la partoprenantoj povis au\u0306skulti 58 prelegojn en 11 sekcioj, kaj rigardi 39 afis\u0302ojn de \u2013 grandparte \u2013 junaj scienculoj."}, {"text_idx": "#000005", "text": "La 16-an de julio la unua programo estis malfermo de ekspozicioj de ikonoj, pentraj\u0302oj, s\u0302tonero-grafikaj\u0302oj, \u201esano-protektaj\u201d ornamobjektoj kaj la abunda, esperantlingva Libroservo gvidata de S-ino Edit LINDWURM, vicprezidantino de HEA."}, {"text_idx": "#000007", "text": "La inau\u0306guro finig\u0302is per bonega, luksa vespermang\u0302o.La 17-an de julio komencig\u0302is la scienca prelegserio kaj malfermig\u0302is la prezentado de afis\u0302oj. Entute en 7 sekcioj ni au\u0306skultis prelegojn pri la deprimo, kiel simptomo de diversaj, oftaj malsanoj, pri la nuntempaj rezultoj de kemio kaj dentologio, pri prevento de la ne-infektaj malsanoj, pri historio de la medicino kaj pri la malsano multobla sklerozo.C\u0302i-vespere okazis la ekskurso per la arang\u0302aj\u0302o-s\u0302ipo Eu\u0306ropo sur la Danubo kun bonega, luksa vespermang\u0302o akompanata de c\u0302ic\u0302eronado de S-ro Ja\u0301nos NAGY kaj S-ino Ma\u0301ria ESZES pri la vidindaj\u0302oj de la lumigita, vespera Budapes\u0302to.La 18-an de julio antau\u0306tagmeze okazis la 9-a kaj 10-a sekcioj de junaj scienculoj kaj praktikantoj de la Yumeiho-masag\u0302o. Posttagmeze la polaj partoprenantoj vizitis la Medikamentfabrikon Gedeon Richter, alia grupo de la kongresanoj vizitis la unikan muzeon kaj sidejan domon de la Hungara Tutlanda Savservo. En la kelo de la konstruaj\u0302o ni povis vidi la \u201ekelo-hospitalon\u201d, kiun oni instalis en oktobro de la jaro 1956., dum la tagoj de la hungara revolucio kontrau\u0306 la soveta-komunista reg\u0302imo. C\u0302i tie la kuracistoj kaj flegistoj de la tiama Savservo operaciis kaj flegis kaj la hungarajn liberecbatalantojn, kaj la vunditajn soldatojn de la Rug\u0302a Armeo, plenumante la praan, kuracistan devizon \u201eVivere aliis, non sibi, constituit essentiam medici\u201d... Vivi por aliuloj, ne por si mem, tio estas esenco de la kuracisto. Dum la vojo hejmen, al la kongresejo ni rigardis la faman Placon de Herooj de la hungara c\u0302efurbo. Vespere la kongresanoj povis partopreni ekumenan sanktan meson en la j\u0302us renovigita preg\u0302ejo nomata Reg\u0302ino de la Rozario. Tie ni au\u0306skultis la kortus\u0302an meditadon de nia karega, 90-jarag\u0302a Onjo E\u0301va, S-rino E\u0301va FARKAS-TATA\u0301R."}, {"text_idx": "#000011", "text": "Horva\u0301t eszperanto\u0301 kongresszus \u2013 KEL-HEA egyu\u0308ttmu\u030bko\u0308de\u0301si mega\u0301llapoda\u0301s"}, {"text_idx": "#000012", "text": "Florkronado de Esperanto-memortabulo en Miskolc"}, {"text_idx": "#000015", "text": "Eszperanto\u0301 nyelvtanfolyamA MESZ weba\u0301ruha\u0301zaHi\u0301rlevelek, kiadva\u0301nyok1% felaja\u0301nla\u0301sa"}]